[{"text_idx": "#000001", "text": "Disgrifiad o\u2019r llun, Roedd rhaid i Gymru frwydro er mwyn sicrhau'r fuddugoliaeth dros Gyprus yng Nghaerdydd y llynedd"}, {"text_idx": "#000003", "text": "Petai ti\u0302m Chris Coleman yn curo byddai angen un fuddugoliaeth arall yn erbyn Israel ddydd Sul i fod yn sicr o'u lle yn rowndiau terfynol y gystadleuaeth yn Ffrainc."}, {"text_idx": "#000004", "text": "Nid yw Cymru wedi profi llwyddiant ar eu teithiau diwethaf i Gyprus - wrth iddyn nhw golli ddwywaith dan reolaeth John Toshack."}, {"text_idx": "#000005", "text": "Ond mae gan di\u0302m Coleman hyder yn dilyn y fuddugoliaeth dros Wlad Belg ym mis Gorffennaf wnaeth roi Cymru ar frig grwp B."}, {"text_idx": "#000006", "text": "Daeth hwb i chwarewyr Cymru wrth i Fifa gyhoeddi eu rhestr detholion ddydd Mercher."}, {"text_idx": "#000007", "text": "Mae Cymru yn parhau yn safle rhif 9 yn y byd, ond am y tro cyntaf erioed maen nhw uwchben Lloegr, sy'n safle 10."}, {"text_idx": "#000008", "text": "Dim ond unwaith y mae Cymru wedi colli yn yr 11 ge\u0302m ddiwethaf, a dyw'r ti\u0302m heb ildio go\u0302l ers iddyn nhw guro Cyprus o 2-1 fis Hydref y llynedd."}, {"text_idx": "#000009", "text": "Mae chwaraewr canol cae Cymru Andy King wedi dweud bod y ti\u0302m yn barod am daclo ffyrnig gan Gyprus ar Gareth Bale, ar o\u0302l iddyn nhw \"dargedu\" seren Cymru y llynedd."}, {"text_idx": "#000010", "text": "Mae Cyprus wedi cymryd naw pwynt o chwe ge\u0302m yn y rowndiau rhagbrofol hyd yn hyn, yn dilyn buddugoliaeth gofiadwy dros Bosnia-Herzegovina."}, {"text_idx": "#000012", "text": "Disgrifiad o\u2019r llun, Mae Hal Robson-Kanu wedi teithio gyda'r garfan ar o\u0302l cael anaf yn chwarae i Reading ddydd Sadwrn"}, {"text_idx": "#000013", "text": "Mae Hal Robson-Hanu yn holliach ond dyw'r amddiffynwr James Chester ddim ar gael oherwydd anaf i'w goes."}, {"text_idx": "#000014", "text": "Cafodd Robson-Kanu, wnaeth sgorio'r ail go\u0302l ym muddugoliaeth Cymru dros Gyprus y llynedd, anaf wrth chwarae i Reading yn erbyn Brentford ddydd Sadwrn."}, {"text_idx": "#000015", "text": "Anaf i linyn y gar gafodd amddiffynnwr West Brom, Chester, ond mae'r ddau wedi bod yn hyfforddi gyda gweddill y garfan ac wedi teithio i Gyprus."}, {"text_idx": "#000017", "text": "Ddydd Mercher fe wnaeth yr amddiffynwr Morgan Fox o Charlton dderbyn galwad hwyr i ymuno gyda'r garfan."}, {"text_idx": "#000018", "text": "Ni fydd y chwaraewyr canol cae Joe Allen, Emyr Huws a Jonathan Williams yn chwarae gan eu bod nhw wedi eu hanafu, ac nid yw David Vaughan yn y garfan oherwydd rhesymau teuluol."}, {"text_idx": "#000019", "text": "Disgrifiad, Mae miloedd o gefnogwyr wedi teithio i Gyprus ar gyfer y ge\u0302m"}, {"text_idx": "#000020", "text": "Mae miloedd o gefnogwyr wedi teithio i Gyprus ar gyfer y ge\u0302m"}, {"text_idx": "#000021", "text": "Dywedodd Aled Williams o Sir Gar, sydd wedi teithio i Gyprus i wylio'r ge\u0302m, bod \"awyrgylch ffantastig\" ar yr ynys."}, {"text_idx": "#000022", "text": "\"Dwi'n hyderus am y ge\u0302m ac mae 'na deimlad all rhywbeth speshal ddigwydd. Cymru i ennill gan bod y garfan yn gryf iawn ac yn well ti\u0302m na Cyprus.\""}, {"text_idx": "#000023", "text": "Er hynny, mae na beth pryder am fethu Joe Allen ar gyfer y ge\u0302m."}, {"text_idx": "#000024", "text": "\"Ie mae Allen yn enwedig yn mynd i fod yn golled, ond byswn i'n disgwyl i guro Cyprus ac Israel heb Joe Allen.\""}, {"text_idx": "#000029", "text": "'Ciciwch Bale ac fe gewch chi gic yn o\u0302l'Cyhoeddwyd2 Medi 2015Cymru ar y brig ar o\u0302l curo Gwlad BelgCyhoeddwyd13 Mehefin 2015Cymru 2-1 CyprusCyhoeddwyd13 Hydref 2014"}, {"text_idx": "#000040", "text": "Pa ochr i'r ffens? Portread artist dur o'r byd wedi Brexit"}]